— Я так не думаю. Але я разлічваю на тое, што працэсы, якія ідуць у грамадстве, будуць нарастаць, і ўлада гэтаму перашкаджаць не будзе. Я разумею, што яны за нас нічога рабіць не будуць, але хай хаця б не перашкаджаюць. Калі ёсць патрэба адкрыць гімназію, ёсць дастаткова людзей, якія хочуць аддаць сваіх дзяцей, значыць, улада яе адкрые. Я бачу толькі такі ход узаемадзеяння: ёсць запатрабаванне грамадства, значыць, улада рэагуе на яго і робіць.